Gerard Way

Život

Gerard Way sa narodil v New Jersey rodičom Donne Lee a Donaldovi Way-ovi. Má talianske korene z matkinej a škótske z otcovej strany. Jeho prvé verejné vystúpenie, v ktorom spieval, sa konalo v štvrtom ročníku, keď hral rolu Petra Pana v školskom muzikáli. Jeho stará matka, Elena Lee Rush, ho naučila spievať, maľovať a vystupovať; podľa samotného Gerarda „ho naučila všetko čo vie“. Medzitým, na základnej škole, jeho lásku k hudbe formoval glam metal a Bon Jovi.
Way navštevoval Strednú školu v Belleville /Belleville High School/, absolvoval v roku 1995. Bol rozhodnutý vybudovať si kariéru ako autor komiksov a tak začal študovať na Škole visuálnych umení v New York City /School of Visual Arts in New York City/, ktorú úspešne dokončil v roku 1999.

Kariéra

Hudba
Ako teenageri, Gerard a jeho brat Mikey Way /ktorý sa pozdejšie stal bassgitaristom My Chemical Romance/ boli ovplyvnení kapelami ako Iron Maiden alebo The Misfits, rovnako ako Britskými umelcami, ako napr. Pulp, Blur, Morrissey alebo The Smiths. Way pôvodne chcel byť gitaristom. Prvú gitaru mu kúpila stará mama, keď mal osem rokov. Hral v niekoľkých kapelách ako Ray Gun Jones alebo Nancy Drew /spolu s budúcim členom kapely My Chemical Romance Rayom Torom/, ale keď bol neúspešný, rozhodol sa sústrediť na svoju výtvarnícku kariéru. Dočasne pracoval pre Cartoon Network v New York City počas útoku z 11. septembra 2001. Tento zážitok ho donútil zmeniť pohľad na život. Pre magazín Spin povedal: „Doslovne som si povedal: Do čerta s umením. Musím vyjsť z podzemia. Musím vidieť svet. Musím urobiť rozdiel.“ Aby sa vyrovnal s emociálnym efektom, ktorý na ňom zanechala už spomínaná udalosť, Way napísal text piesne „Skylines and Turnstiles“, ktorá sa stala prvou piesňou od My Chemical Romance. Vo viacerých rozhovoroch Way uviedol, že hudba sa ukázala ako efektívne riešenie jeho dlhodobých problémov s depresiami, alkoholizmom a užívaním drog. Tieto dôvody viedli Gerarda k napísaniu hlbokoho osobných piesní, akou je napríklad „Helena“, ktorú napísal na pamiatku svojej zosnulej starej mamy. V roku 2008, Way a hudobný projekt Julien-K zremixovali versiu piesne Sleep when I´m dead od The Cure pre ich EP „Hypnagogic States“. Všetky zisky z predaja EP boli určené pre International Red Cross.
Komiks
Prvý pokus Gerarda Waya napísať komiks sa uskutočnil, keď mal 16 rokov, napísaním krátkych komiksových sérií s názvom „On Raven´s Wings“. V roku 2007, Way začal písal minisériu komiksových kníh The Umbrella Academy. Way napísal príbeh a ilustroval originálnu verziu, ale karikaturista Gabriel Ba pretvoril všetky Wayove originálne kresby do finálnej verzie. Niekoľko Wayových prvotných kresieb postáv môžu čitatelia uzrieť na posledných stránkach prvej knihy série, „The Apocalypse Suite“. The Apocalypse Suite bola prvýkrát vydaná Dark Horse Comics v ich vydaní Free Comic Book Day z 5. mája 2007. Odvtedy bol osemstranový príbeh publikovaný na MySpace pod titulom „Safe & Sound“. Prvé oficiálne vydanie bolo vydané 19. septembra 2007. On a spolupracujúci umelci Shaun Simon a Becky Cloonan pracujú na vytvorení novej sériu komiksových kníh s názvom „The True Lives of the Fabulous Killjoys“. V roku 2011 My Chemical Romance spojili komiks so svojou hudbou.
Kreslený film V roku 2011 Way spolupracoval s Joeom Boylom na kreslenom filme s názvom The Breakfast Monkey. Predložili ho Cartoon Network, ktorí ale film odmietli – podľa ich názoru bol príliš podobný Aqua Teen Hunger Force.